Сёлета ў (іБеларускім Праваслаўным Календары з’явіўся новы раздзел – “Светачы зямлі Беларускайякі прысвячаецца 390-й гадавіне памяці слыннага дзеяча нашай царкоўнай гісторыі – праведнага князя Канстанціна Канстанцінавіча Астрожскага. Нават чатыры стагоддзі не здольныя сцерці следу, які пакінуў у гісторыі Праваслаўя на Беларусі гэты славуты падзвіжнік. Постаць князя Канстанціна Канстанцінавіча Астрожскага не выпадкова паўстае зноў і зноў як раз у такія перыяды жыцця Царквы, калі толькі праз усведамленне кожным членам Царквы сваёй асабістай адказнасці за лёс Праваслаўя зядноўваецца народ Божы, каб ратаваць і ўмацоўваць на святой сваёй Бацькаўшчыне святую веру бацькоў сваіх. Справы, запачаткаваныя князем Астрожскім, становяцца асабліва актуальнымі ў нашы дні. Як і ў тыя далёкія часы, Царква мае патрэбу ў самаадданай дапамозе міран, інтэлігенцыі, моладзі ў справе духоўнай асветы народа, у выданні рэлігійнай літаратуры, у перакладзе Свяшчэннага Пісання на мову нашага народа, у станаўленні духоўных школ, у добраўпарадкаванні манастыроў, у дзейнасці праваслаўных брацтваў. I тут жыццё князя Астрожскага зяўляецца ўзорам для ўсіх тых, хто лічыць сябе пераемнікам яго самадданага і стойкага служэння Святому Праваслаўю. 